“เลขาสภาฯ” เผย “ชวน” ป่วย แอดมิด รพ.วานนี้ หมอยันผลตรวจปลอด “โควิด-19”
เลขานุการสภาผู้แทนราษฎร เผย "ชวน หลีกภัย" ประธานสภาฯ ป่วย แอดมิด รพ.วานนี้ หมอยืนยันผลตรวจปลอด "โควิด-19"
เลขานุการสภาผู้แทนราษฎร เผย "ชวน หลีกภัย" ประธานสภาฯ ป่วย แอดมิด รพ.วานนี้ หมอยืนยันผลตรวจปลอด "โควิด-19"
13 เม.ย. 2563

นายสมบูรณ์ อุทัยเวียนกุล เลขานุการประธานสภาผู้แทนราษฎร เปิดเผยว่า เมื่อวันที่ 11 เม.ย.ที่ผ่านมา นายชวน หลีกภัย ประธานสภาผู้แทนราษฎร ได้มานั่งทำงานที่ห้องทำงานบนอาคารควง อภัยวงศ์ ที่พรรคประชาธิปัตย์ แล้วรู้สึกไม่สบายตัวจึงเดินทางกลับไปพักผ่อนที่บ้านพักในซอยหมอเหล็ง จนกระทั่งเช้าวันที่ 12 เม.ย.ยังรู้สึกว่ามีอาการไข้จึงเดินทางไปตรวจที่ รพ.รามาธิบดี
โดยแพทย์ให้แอดมิดที่ รพ.ตั้งแต่ 11.00 น. ของวันที่ 12 เม.ย. และยืนยันว่าไม่ได้ติดเชื้อไวรัสโคโรนา (โควิด-19) แต่มีอาการไข้ และพักผ่อนน้อย ซึ่งทราบว่าคณะแพทย์ให้พักรักษาตัวราว 4-5 วัน แต่ล่าสุดคณะแพทย์แถลงแล้วว่า นายชวน อาการฟื้นตัวเร็ว และใกล้หายเป็นปกติดีแล้ว